የከተማ ማደስ ዋነኛ ዓላማ፤ የመጠለያ ችግርን ለመቅረፍና ከተማውን ለማዘመን ነው፡፡ በኛ ሀገር ግን ህዝብ አፈናቅሎ የሚደረግ የከተማ እድሳት ዓላማ፣ ኢንቨስትመንት አስፋፋለሁ በሚል ሰበብ መሬትን ከድሃ ነጥቆ ለከበርቴዎች የማደል ስልት መሆኑ እየተስተዋለ ነው፡፡ የሚያሳዝነው “ዓላማ የለሾቹ ከበርቴዎች” ደግሞ ከመንግስት የተሰጣቸውን የከተማ መሬት ከማልማት ይልቅ አጥሮ ማስቀመጥን መርጠዋል፡፡ ሌላው የከተማ ማደስ ዓላማ፤ በአንድ ከተማ ያለን የብሄርና የኢኮኖሚ ብዝሃነት በማስተሳሰር ተደጋግፈው እንዲኖሩ ማድረግ ነው። በእኛ ሀገር እየሆነ ያለው የተገላቢጦሽ በመሆኑ “ባንቱስታኒዝም” እና “ጄሪማንደሪንግ” የሚሉትን ሃሳቦች እንድናስታውስ አድርጎናል፡፡